Cymerwch, Bwytewch

Trydydd sioe gerddorol Theatr Antur o dan adain Cwmni Theatr Cymru oedd Cymerwch, Bwytewch o 1977, yn dilyn llwyddiant Byw yn y Wlad a Fflora a Portread yn flaenorol. Crëwyd y sioe gan aelodau'r cwmni ar y pryd sef Valmai Jones, Siôn Eirian, Mei Jones, Cefin Roberts, Iola Gregory, Dyfan Roberts, Siân Morgan, Wyn Bowen Harries a Gruffudd Jones. Bu'r sioe ar daith o gwmpas Cymru ym 1977. "Afal Eden roddodd gychwyn i'r syniad", yn ôl rhaglen y cynhyrchiad.

 Cymeriadau 
 Taid
 Y Fam
 Y Tad
 Trefor, y mab
 Ann, y ferch
 Sandra, cariad Trefor
 Y Drefn

 Disgrifiad 
"Er dyddiau Genesis y mae i'r afal briodoleddau sumbolaidd arbennig. Yn Cymerwch, Bwytewch fe ddefnyddir sumbol yr afal i gynrychioli gwybodaeth, ond nid yw'r cyflwyniad hwn yn ddehongliad o fyth Eden, er bod diniweidrwydd ac anfudd-dod yn elfennau pwysig yn y ddwy stori. Afal Eden roddodd gychwyn i'r syniad".

Darlun o'r gymdeithas yn Nghymru'r 1970au yw sioe, wedi'i ganolbwyntio ar "deulu cyffredin". Ond beth petai "un aelod o'r teulu yn dechrau gwrthod y patrwm confensiynol o fyw ac yn mynd ati i herio awdurdod y drefn gydnabyddedig?".

 Cefndir 
bawd|Rhaglen y daith 1977
Wedi sefydlu Theatr Antur ar gyfer yr actorion ifanc, roedd Cwmni Theatr Cymru am barhau i annog y cwmni i greu gwaith theatr arbrofol a heriol.

Er mwyn "ychwanegu deimeniswn newydd" trefnwyd bod "band roc/jás" yn mynd ar daith gyda'r actorion, gyda dau aelod o'r grŵp roc Brân.

Nodwyd bod "pwyslais mawr" wedi'i roi ar "waith byr-fyfyr fel sail i'r golygefydd a'r ddialog, gyda phob actor yn cyfrannu ei syniadau a'i eiriau ei hun". Yn yr un modd gyda'r cyfarwyddo, gyda Gruffydd Jones yn eu "arolygu".

Noda'r rhaglen hefyd bod 5 aelod o'r criw presennol [Siôn Eirian, Wyn Bowen Harries, Mei Jones, Siän Morgan a Cefin Roberts] wedi bod yn cyd-weithio ers mwy na 18 mis, [ers Medi 1976] a'u bod i gyd yn gyd-fyfyrwyr yng Ngholeg Cerdd a Drama Cymru am flwyddyn. Daeth 2 aelod o'r criw lwyfanodd Byw yn y Wlad "yn ôl" sef Valmai Jones a Dyfan Roberts. Dyma daith cyntaf Iola Gregory gyda Theatr Antur.

 Cynyrchiadau nodedig 
Llwyfannwyd a chrëwyd y sioe gan Theatr Antur o dan adain Cwmni Theatr Cymru ym 1977, a mynd ar daith ym mis Ebrill a Mai yr un flwyddyn. Cyfarwyddwr Gruffudd Jones; cyfansoddi a threfnydd cerdd Cenfyn Evans. Offerynnwyr Paul Westwell a David Pierce; cast:

 Taid - Dyfan Roberts
 Y Fam - Iola Gregory
 Y Tad - Wyn Bowen Harries
 Trefor, y mab - Siôn Eirian
 Ann, y ferch - Valmai Jones
 Sandra, cariad Trefor - Siân Morgan
 Y Drefn - Myrddin Jones a Cefin Roberts.

 Oriel 

Cyfeiriadau

Categori:Dramâu Cerdd Cymraeg
Categori:Dramâu Cymraeg
Categori:Theatr Gymraeg y 1970au